# Le Songe doré de la pucelle

Pour les autres éditions de ce texte, voir Le songe doré de la pucelle<link itemprop='mainEntityOfPage' href='https://fr.wikisource.org/wiki/Le_songe_dor%C3%A9_de_la_pucelle' />.
Cy commence le ſonge dore de la pucelle.
a﻿Leure du ſonge dore ﻿Lors q̃ laube du iour ſe lieue Quon ſe treuue trop eſſore Souuant dune nuyt aſſes griefue Mendormis pour la faire briefue Treſtout le premier iour de may 1En ienneſſe na point deſmay ﻿Sitoſt que ie fus endormie Deux perſonnages uis uenir Qui me dirent. Ma belle amye Il te fault autre deuenir Reprens ung nouueau ſouuenir Car denfance tu es deliure 2Laage enſeigne com on doit uiure ﻿Tu es moult belle freſche et ferme Et de tous membres auenue Et diſt lune ie le tafferme Autant quautre deſſoubz la nue Soit deſſoubz robe ou corps nue Blanche.ſouefue.dure et refaite 3Choſe de ſaiſon eſt parfaite ﻿Jamais pluſgaÿe ne te tiens
Plus drue ne en meilleur point Beau uiſage. gent corps te tiens Qui font ores leur premier point Du ſurplus dire ne fault point Car on te tient par ung chief deuure 4Bel eſt louurage qui mieulx euure ﻿Tu as aſſes dentendement Et ſens pour fille de ienne aage Je ny uoy point damendement Ne querir autre perſonnage Tu es nee de bon lignage Comme puis auoir entendu 5Bien quon ne congnoiſt eſt perdu ﻿Se cõme femme ie fuſſe homme Je te priaſſe pour ma dame La ſinguliere ceſt en ſomme Qui oncques fut nee de femme Car ie taſſeure ſur mon ame Que tu es belle tout a droit 6Qui a belle dame il a droit ﻿La firent ung peu dinterualle Ces deux ſemblables que ie uis Lune monte lautre deualle Chaſcune aſſes bien ſe cheuiſt
Et ſur ma foy ie uous pleuis Que dormis iuſques a la lie 7Bien dort qui na melencolie ﻿Ainſi que perſonne qui ſonge Me ſemble bien quant ie mauiſe Des deux perſonnes de mon ſonge Congnoiſtre ſelon leur deuiſe Labit meſmes le me deuiſe En groſſe lettre a peu de plait 8A des choſe nouuelle plait ﻿Je prins aux lettres exemplir Ainſi que femme mal liſant Lune apres lautre recueillir Pour ueoir quelles alloyent diſant Et tant les alay auiſant Que de leurs noms ie fis leſpreuue 9Je croy qui bien charche bien treuue ﻿Je trouuay que lune auoit nom Amours richement atournee Comme dame de grant renom A bien porter ſon atour nee Lautre fut a part deſtournee Ce fut honte qui ſeſbaudit 10Selon la perſonne labit
Amours me print a raiſonner Si fit puys honte a ſon tour Moult bien me ſceurent ſermonner Et me uenir tout a lentour Elles menerent grant eſtour Par parolles bien aſſaillans 11Il neſt aſſault que de uaillans ﻿Amours ﻿Ceſt amours qui parle premiere Ma ienne fille gente et tendre Amours eſt touſiours couſtumiere De tout ſon temps a ioye tendre Pource uueilles moy bien entendre De moy nes pas encores quitte 12Il fault que ienneſſe ſacquitte ﻿Honte ﻿Adonc reſpond honte tout court Ma belle amye non feras Car ung ſi mauuais monde court Certes que trop te meſferas Sitoſt quamoureuſe ſeras Je te tiens pour toute eſperdue 13Femme ſans honneur eſt perdue
﻿Amours ﻿Honte queſt de paour engendree Auecq celle faulce uergoigne Oncques ne fit bonne cendree Mais touſiours eſt pleine de groigne Faiſant une mauuaiſe troigne Pour faire ſon bec clacqueter 14Uielles ne font que cacqueter ﻿Honte ﻿Haa ma fille que feras tu Se tu trois ceſte male femme Ton fait ne uaudra ung feſtu Folle deuiendras et infame Pour dieu garde ta belle fame Ne pers point ta uirginite 15Pucellage eſt grant dignite ﻿Amours ﻿Se honte croys tu es affollee Jamais ne uaudras ung oignon Tu es a prendre ta uolee Pour auoir ioye ou iamais non Choiſis quelque beau compaignon Mais quil ſouffiſe a ta plaiſance 16Il neſt treſor que ſouffiſance
﻿Honte ﻿A croire conſeil de legier Et puys en prendre maladie A grant peine peut aleger Puys quil conuient que ie le die Tantoſt aimer a leſtourdie Ne ſeroit pas bonne accointance 17Haſter engendre repentence. ﻿Amours ﻿A ienne pucelle appartient Deſtre friſque ioyeuſe et gente Et quant en ce point ſe maintient Ceſt nobleſſe qui la regente De ce ne doit eſtre indigente Dance et uole com une aronde 18On na que ſa uie en ce monde ﻿Honte ﻿Las auiſe ſe tu taſſers Tu ſeras une eſſeruellee Teſte leuee com ung ſers De tout le monde rauallee Soyes en maniere attellee Touſiours ſimple et coye te tien 19En pucelle na que maintien
﻿Amours ﻿Aime ma fille car ſans faille Tu peux aimer ſecretement En bien et honneur. ne te chaille Priſee en ſeras haultement Huchee en tout eſbatement En grans feſtes et en tournoys 20Trop craĩdre ne uault ung tournois ﻿Honte ﻿Craindre en ienneſſe ſe me ſemble Est ung ſigne bien a priſer Et ſi doiuent aller enſemble Ou lon ſe feroit meſpriſer Ceſt enſeignement ie prins hier Treſtout ainſi que ie le compte 21Tout noble cueur doit craindre honte ﻿Amours ﻿Eſt ce honte deſtre ioyeuſe Ne de faire les gens ualoir Sans plus riens deſtre enuieuſe Car du ſurplus ne peut chaloir Quant on ſe met en nonchaloir Ceſt trop fait de laſche courage 22Toſt ou tard leſte fait aurage
﻿Honte ﻿Faire ualoir pour ualoir moins Les autres ne ſeroit pas ſens Je te iure de mes deux mains Tu es folle ſe tu laſſens Monſtree a milliers et a centz Seras comme beſte ſauuage 23Male eſt eau hors de riuage ﻿Amours ﻿Ueulx tu plus dõneur ne dauance Que de ueoir ces gentilz falotz Courir cheuaulx bondir la lance Et eſpinguer ſaultz et galopz Deuant toy qui auras les loz Que pour lamour de toy le font 24Noble cueur en ioye ſe fond ﻿Honte ﻿Ueulx tu plus eſtre diffamee Que dauoir nom deſtre amoureuſe Dun qui te dit ſa bien aimee Touteſfoiz il ment maleureuſe Garde toy pouure douleureuſe De toy bouter a tel azard 25Buſche uerte pas a pas ard
﻿Amours ﻿Recongnoys les biẽs que nature Ta donne et ſi largement Faite ſi belle creature Que ceſt ung grant engagement Si que non au grant iugement En rendras compte et reliqua 26Il fault garder le rebeca ﻿Honte ﻿Tant plus ta nature formee De toutes uertuz acomplie Tant plus tu dois eſtre informee Et de treſtous grans biens remplie Se ton cueur a mal faire plie Ton compte ne ſera pas bon 27Qui uolee a nattende bon ﻿Amours ﻿Se nulle neuſt aime iamais Je ne ten uoudroye ſemondre Ne teſmouuoir a cecy mais Les grandes ten peuent reſpondre Toutes aiment ſans en eſcondre Une tant ſoit haulte princeſſe 28Quant uiẽt leſte le primtẽps ceſſe
﻿Honte ﻿Pluſeurs foiz ſe ſont conſentues Aucunes dames par amours Qui puis ſen ſont bien repentues Et en ont fait maintes clamours Mieulx te uault faire tes rimours Que ten repentir ſe dieu maide 29A choſe faite na remede ﻿Amours ﻿Ne fut celle du roy arthus xEt medee et polliſſaine Et maintes pleines de uertus Qui aimarent de teſte ſaine Pourtant ne ſoyez ſi haultaine Que tu naimes qui taimera 30Amer morcel trop amer a ﻿Honte ﻿Qui liroit iuſques a la fin La fin nen fut pas honnourable Mais douleureuſe a la parfin Ainſi me ſoit dieu ſecourable Pourtant ny ſoyes fauorable Dexemple ny fault ung ne deux 31Amours dune ioye a cent deulz
﻿Amours ﻿Narciſus qui ne uoult aimer Fut neye dedens la fontaine Par iugement qui fut amer Des dieux. de ce ſuis ie certaine Je te demande en bonne eſtraine Ne fut bien martyr ceſtuy la 32Oncques neut ioye qui naima ﻿Honte ﻿Suſanne fut de dieu amye Qui ne uoult aimer follement Gardee fut deſtre perie Pour garder honneur ſeulement Selle eut ung dur commencement La fin fut bien uictorieuſe 33Dieu craindre eſt uie glorieuſe ﻿Amours ﻿On peut bien aimer ſans follie Ne quil en uieigne deſhonneur Se uillain penſer le fol lie Ja dieu ne luy ſoit pardonneur Aime ma fille car donneur Est qui par nature treſprent 34Qui fait ce quil doit ne meſprent
﻿Honte ﻿Lentree eſt doulce et attrapant Car ceſt miel de uenin confit Dont on neſt iamais attrayant Sitoſt quon ſe ſent deſconfit Non y entrer eſt du prouffit A tout le ſexe feminin 35En la queue giſt le uenin ﻿Amours ﻿Honte trop lourdement teſtrange Il ny fault point tant deſtriuees Celles qui font tant de leſtrange Sont bien ſouuãt les plus priuees Et quant elles ſont deſriuees Dauoir trop tarde ſe repentent 36Beaucoup de choſes femmes tẽptent ﻿Honte ﻿Sages ſont celles qui ſe gardent Daller en lieu pour faire eſcoutes Car ſi bien a point ny regardent Toſt y ſeront iuſques aux coutes Ces parolles prens et eſcoutes Enſuir telz eſbatz neſt pas mocque 37Tel flatte autruy q̃ puys ſen mocque
﻿Amours ﻿Quant on treuue ung hõme diſcret On le peut aimer ſeurement Mais quil ſoit loyal et ſecret Pour bien aimer entierement Ainſi garde on legierement Sa plaiſance ſi eſt friuolle 38Fol eſt qui attent loyſel qui uole ﻿Honte ﻿Il neſt choſe tant ſoit ſecrete Qua la parfin on ne la ſache Touſiours neſt pas femme diſcrete De bien ſauoir couurir ſa tache Quant lun boute et lautre ſache Sauoir le fault de quelque part 39Amours a ſa guiſe deſpart ﻿Amours ﻿Helas mamye ce neſt pas ce Ne croyes pas ceſt ypocrite Que feras tu de ta ienneſſe Queſt ſi belle et ſi bien eſcripte La ueulx tu perdre toute fritte Sans faire ton loyal deuoir 40On peut mainteſfoiz trop deuoir
﻿Honte ﻿Deuoir trop ou peu qui emprunte Sur ſon honneur blaſme ou reproche Ja nacquittera ceſte emprunte Celle qui ſoymeſmes reproche Plus ſeſloigne et moyns ſaproche Deſtre par tout bien renommee 41Jamais ne meurt la renommee ﻿Amours ﻿Dõt uient renom fors q̃ des preux Dõt uiennent les preux q̃ des dames Par amours qui ſe ſert entre eulx Qui font eſprouuer ſes heaulmes Si q̃ ung tout ſeul uault .x. royaulᐥ Pour une a q̃ ſeruãt ſe clame mes 42Proueſſe double a cueur qui aime. ﻿Honte ﻿Ma ſeur a iouer ſans nul fatras Seroit bonne amour et loyale Mais apres le cop du matras Au long aller neſt pas fiable Car humanite cordiale Sy fourre trop a lauenture 43A peine oublie on ſa nature
﻿Amours ﻿Se nature ſe ueult forfaire Dame raiſon eſt par deſſus Pour la corriger et retraire Affin quil nen ſoit pas deceuz Pource peut on et ius et ſus Qui reſister ueult ſi maiſt dieux 44Raiſon domine ſoubz les cieulx ﻿Honte ﻿Qui ſeroit ſeur de la raiſon On pourroit tout auenturer Mais ueoir bruler autruy maiſon Fait pour la ſienne procurer Que feu ny puiſſe paſturer Et quelle ne ſoit deſbaſtie 45Sage par autruy ſe chaſtie ﻿Amours ﻿Chaſcũ ſcet biẽ ce neſt pas bourde Que pucelle qui na amy Toute ſa uie eſt ſotte et lourde Et ne ſcet ne bien ne demy Et touſiours a lueil endormy Sans peu de contenance auoir 46Ceſt belle choſe que ſauoir
﻿Honte ﻿Sauoir pucelle ſobrement Doit ſans uouloir eſtre ſuttile Ceſt ſa nature proprement Ou faillir pourroit cop et quille Tout ne uault pas une coquille Quant de languager ſentremet 47Qui trop parle menſonge y met ﻿Amours ﻿Trop de bien ſauoir ne peut on Ne de mal mais que lon nen uſe Qui riens ne ſcet ceſt ung mouton Une brebis ou une buſe Chaſcune foys on ſe rabuſe Quant on ne ſcet ſon entregent 48Ung mot eſt bel quant il eſt gent ﻿Honte ﻿Parler a point quant il eſt heure Neſt pas uice ie le confeſſe Combien que femme ſen eſmeuue Si doit de parler faire ceſſe Chaſcune neſt mye maiſtreſſe Quen elle on ne treuue a redire 49Mieulx ſe uault taire que mal dire
﻿Amours ﻿On dira ce que lon uoudra Mais ſen pucelle na du bien Nully daimer ne laſſaudra Pardieu cela ſauez uous bien Pour ſamour laime lon. combien Que dautrement elle ſoit belle 50Femme ne doit eſtre rebelle ﻿Honte ﻿Rebelle neſt qui ſe defend Pour ſon honneur entregarder Soymeſmes courrouce et offend Celle qui ne ſe ſcet garder Tant ſe peut on bien meſgarder Que le chat ſe prent au fromage 51Sens eſt de fouyr ſon dommage ﻿Amours ﻿Il neſt ma ſeur mye beſoing Que toutes celles qui bien aiment Soyent gettees pres ne loing Saucuns pour dames les reclamẽt Trop y en auroit qui ſe clament Bonnes et uaillans preudefemmes 52Gens meſdiſans ſont trop infames
﻿Honte ﻿Dangier. enuie. malebouche Sont tout par tout faulx helequins Garde que leur fait ne te touche Car ilz ualent pys que coquins Pys font que donner les boucquins Pour ce prens garde a ton affaire 53Nully neſt blaſme de bien faire. ﻿Amours ﻿Peche ſeroit de toy blaſmer Et te mettre uillain chappel Se les gens te ueulent aimer Doys tu de ce faire ung appel Non non ſe ieſtoy en ta pel La uoudroye ie condeſcendre 54Amours fit dieu du ciel deſcendre ﻿Honte ﻿Lamour de dieu et la mondaine Ne ſe mettent point en ung compte Lune eſt bonne lautre eſt fredaine Lune paye lautre meſconte Ceulx qui ueulent narrer ce compte Se coeuurent bien dun ſac moille 55Beau drap ne doit eſtre ſoille
﻿Amours ﻿Ceſt bonne amour q̃ bien uouloir A ung autre com a ſoymeſmes Et ce ung galant a ce uouloir De tant quil la te met a meſmes Ne luy dois tu uouloir ce meſmes Ainſi dois tu ton honneur ſauue 56Bonne femme quant ueult ſe ſauue ﻿Honte ﻿Qui ueult eſcheuer le peril Il doit fouyr loccaſion Pucelle nette craint uenin Toute ordure et corrupcion Affin que par communion Ne ſe puiſt trouuer entachee 57Blanche couleur eſt toſt tachee ﻿Amours ﻿Je ne ſauroye tant preſcher Mais aime bien ſe tu men croys Vers moy tu te doys adreſſer Par le dieu qui pend en la croix Ja bien nauras ſe ne me croys Ne plaiſance en iour de ta uie 58Aimer autruy neſt pas enuie
﻿Honte ﻿Commẽt tes ſecretz uergoigneux Pourras a honneur deſcouurir Qui doiuent eſtre ſi ſoigneux Deſtre bien gardez de courir Tu ne doys iamais loeil ouurir Pour regarder ung hõme en chere 59Honneur eſt doreure bien chere ﻿Amours ﻿Homme et femme ſont tout ung Dune meſmes maſſe creez Pource doiuent eſtre commun Sans honte en tous lieux aſſeurez Deux ſont en une chair encrez Silz ſentraiment ceſt raiſonnable 60Toute choſe aime ſon ſemblable ﻿Honte ﻿Ma ſeur tant que ſeras honteuſe Et auras crainte de faillir Jamais ne ſeras ſouffraiteuſe Biens ne te pourront defaillir Ne te ſeuffre trop aſſaillir De ces ioliz fringuans uerboys 61Bon fait auoir ung oeil aux boiz
﻿Amours ﻿Fille tu es a ta franchiſe Fais ce que bon te ſemblera Tu as temps de uiure a ta guiſe Eſpoir riens on ne temblera Ton fait dautres reſſemblera Sur le col la bride ten laiſſe 62Jenne chien enuis ua en laiſſe ﻿Honte ﻿Honte auras deuant tes yeulx Quant tu ſeras damours eſpriſe Le monde ten aimera mieulx Et nen ſeras de dieu repriſe Conduys ſagemẽt ton empriſe Sur le col la bride ten laiſſe 63Jenne chien enuis ua en laiſſe ﻿La pucelle a Donc les prins a mercier De ce q̃ me uoudrent aprendre Et dis pour les pacifier Que me garderay de meſprendre Lors me uint le grant iour ſurprẽdre Quãt plus riens ne uis ie meſueille 64Maintz ſonges plaiſent a merueille
﻿Et quant ie fus bien eſueillee Je penſay a ce que iauoye Beaucoup bruge a la ueillee En moy pourmenant par la uoye Et ainſi comme ie ſauoye Recorday tout deux ou troys foiz 65ſonges ſont uraiz aucuneſfoiz ﻿Jalay dauenture trouuer Ung qui ſauoit lire et eſcrire Si meſſayay de leſprouuer Et ſi luy dis. Amy beau ſire Uoulez uous point mon ſonge eſcrire Que iay ſonge preſentement 66Maint ſonge donne alegement ﻿Je luy recitay mot a mot Ce que deſſus eſt contenu Selon ce queſte me dit ot Lequel la treſbien entendu Se iay failly ne ſoit tenu A meſpris ie uous en ſupplie 67A peine eſt perſonne accomplie ﻿Et ſil y a riens tant ſoit peu Qui ſoit digne deſtre en memoire Et dont on doiue eſtre repeu
On fera bien ſon le ueult croire Et qui uoudra de ceſt yſtoire Que le nom point ie ne uous celle 68Ceſt le ſonge dune pucelle
﻿Cy finiſt le ſonge dore ﻿autrement appelle dune ﻿pucelle.
o R uoy ie bien q̃ mon dueil renouuelle Et que ma ioye prent ſon definemẽt Quant il me fault partir de la treſbelle Qui a mon cueur a ſon commandement Si ne ſay pas la maniere comment Uiure puiſſe longuement ſans mourir Puys quil me fault de ma dame partir
﻿Car tãt mon cueur dedens moy eſtincelle Et iour et nuyt fremiſt ſi aſprement Quen moy paour par dangier ſi ſe reueille Et deſespoir qui dun conſentement Sont aliez pour me faire torment
Si ne luy pas qui me puiſt garentir Puys quil me fault de ma dame partir
Mort uien a moy ſi me prens ie tappelle Car iaime mieulx mourir prochainement Que receuoir ſi treſmale nouuelle Com de mamour faire deppartement Mais ſans ſeiour iay le definement Deſtrains mon cueur et le uien aſſaillir Puys quil me fault de ma dame partir
Prince ie uous ſupply treſhumblement Que me uueillez donner alegement Car grief douleur fait mon cueur eſpartir Puys quil me fault de ma dame partir